તેઓ એક રાત્રિ મહેસાણામાં રોકઈને બીજા દિવસે પાટણ જવા રવાના થશે. જે દરમિયાન પ્રભાતફેરી, વિડીયો ફિલ્મ નિદર્શન, વિવિધ જનજાગૃતિ કાર્યક્રમો પણ યોજાશે અને મહેસાણાની હદમાં સ્થાનિક સાયલક વીરો સાથે રેલી પણ યોજાશે. મહેસાણા કલેક્ટર એચ.કે.પટેલના માર્ગદર્શન હેઠળ અધિકારીઓને વિવિધ પ્રકારની જવાબદારી સોંપાઈ છે. જેના ભાગરૂપે નગરપાલિકાના સહયોગથી મહેસાણા ફાઈનઆર્ટ્સ કોલેજ દ્વારા જિલ્લા પંચાયત કમ્પાઉન્ડ સહિતની દિવાલો પર ગાંધીજીના જીવન અને વિચારો આધારિત વોલપેઈન્ટીંગ બનાવવાની કામગીરી શરૂ કરાઈ છે. કોલેજના આચાર્ય હરીભાઈ પટેલ અને અધ્યાપકોના માર્ગદર્શન હેઠળ ફાઈન આર્ટ્સ કોલેજના ૪૦ જેટલા વિદ્યાર્થીઓ ત્રણ દિવસથી આ વોલ પેઈન્ટીંગ બનાવી રહ્યા છે જેમને કલરકીટ સહિતની સુવિધા પાલિકા દ્વારા પૂરી પાડવામાં આવી છે.